ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቼንግዱ፡ ኣሜሪካ ኣብ ቻይና ንዝነበረ ቆንስላዊ ቤት-ጽሕፈታ ገዲፋ ወጺኣ 27 ሓምለ 2020 ምንጪ ስእሊ, Reuters መግለጺ ስእሊ, ዲፕሎማስያዊ ልኡኽ ኣሜሪካ ካብ ቻይና ኣብ ዝለቀሉ እዋን ብዙሓት ሰባት ሓጎሶም ክገልፁ ተራእዮም ሰራሕተኛታት ዲፕሎማስያዊ ልኡኽ ኣመሪካ፡ ኣብ ቻይና ከተማ ቼንግዱ ካብ ዝነበረ ቆንስላዊ ቤት-ፅሕፈቶም ለቒቖም ወፅዮም፤ እዞም ዲፕሎማሰኛታት ካብ ቻይና ክወፅኡ ዝተቐመጠሎም ገደብ ግዜ 72 ሰዓታት ስለዘብቀዐ'ዮም፡ ካብታ ሃገር ወፅዮም ዘለዉ። ሰራሕተኛታት ናይቲ ቆንስላዊ ቤት ጽሕፈት፡ ሎሚ ሰኑይ ክወጹ ዝተቐመጠሎም ገደብ ግዜ ቅድሚ ምሕላፉ፡ ካብቲ ህንፃ ክለቁ ዝተርኣዩ እንትኾኑ፡ ኣብቲ ቤት ጽሕፈት ዝነበረ ጽሑፍን ምልክትን ከምኡ ድማ ባንዴራ ኣሜሪካን ተኣልዩ ኣሎ። ሚኒስትር ጉዳያት ወፃኢ ቻይና፡ ኣሜሪካውያን ልኡኻት ዝወፅእሉ ገደብ ግዜ ብምዝዛሙ፡ ቻይናውያን ሰራሕተኛታት ነቲ ህንፃ ከምዝተቖፃፀርዎ ሓቢሩ። እዚ ኣብ ከተማ ቼንግዱ ዝነበረ ቆንስል ኣሜሪካ ምዕፃዉ ስዒቡ፡ ነበርቲ እቲ ከባቢ ኣብ ደገ ተኣኪቦም፡ ባንዴራ ቻይና ብምሓዝ ብሞባይሎም ስእሊ (ሰልፊ) ክሰኣሉ ተራእዮም። ቤይጂንግ፡ ነዚ ዓፀፋዊ ስጉምቲ ወሲዳ ዘላ፡ ኣሜሪካ ኣብ ሂውስተን ንዝነበረ ናይ ቻይና ቆንለላዊ ቤትጽሕፈት 'ቻይና ንስለያ ትጥቀመሉ ማእከል እዩ' ብምባል ስለዝዓፀወት እዩ። ቻይና መራኽብ ኲናት ኣመሪካ ናብ ወዳባት ሆንግ ኮንግ ከይኣትዋ ወሲና ሆንግ ኮንግ፡ ገበነኛታት ኣሕሊፍካ ናይ ምሃብ ሕጊ ኣይተርፍን ብኣማኢት ዝቑጸሩ ሰልፈኛታት ኣብ ዩኒቨርስቲ ሆንግ ኮንግ ተዓጊቶም ኣብ ሞንጎ ክልቲአን ሃገራት ዘሎ ምስሕሓብ ድማ፡ ካብ ግዘ ናብ ግዘ ኣብ ዝተፈላለዩ ዛዕባታት እናተደረኸ፡ ይዓርግ ኣሎ። ፕረዝድንት ኣሜሪካ ዶናልድ ትራምፕ ብምኽንያት ንግድዊ ርክባትን ለበዳ ኮሮናቫይረስን፡ ብተደጋጋሚ ምስ ቤይጂንግ ተጋጭዩ እዩ። ቻይና ኣብ ጉዳይ ፀጥታ ሆንኮንግ ሓድሽ ሕጊ ምውፅኣ ስዒቡ'ውን፡ ዋሽንግተን ነዚ ስጉምቲ ኮኒናቶ እያ። ኣብ ዝሓለፈ ሰሙን ሓደ ሲንጋፖራዊ ንቻይና ይስልል ከምዝነበረ ኣብ ቤት-ፍርዲ ኣመሪካ ኣሚኑ። ብተወሳኺ ኣብ ዝሓለፈ ሰሙን፡ ኣርባዕተ ቻይናውያን፡ ናይ ኣሜሪካ ቪዛ ንምርካብ ብምትላልን ኣብ ሰራዊት ምክልኻል ቻይና ብዛዕባ ዝነበሮም ግደ ብምሕሳዎምን ተኸሲሶም እዮም። ምንጪ ስእሊ, EPA መግለጺ ስእሊ, ሰራሕተኛታት ቆንስል ኣሜሪካ ትማሊ ሰንበት ኣብ ቻይና ዝነበረ ፅላት እንተውርዱ ኣብ ቻይና እንታይ'ዩ ኣጋጢሙ?
